open-index/open-wikipedia-markdown huggingface dataset:
1899 இந்திய முத்திரைத்தாள் சட்டம்

**1899 இந்திய முத்திரைத்தாள் சட்டம்** (*Indian Stamp Act, 1899*), இந்திய அரசில் தற்போதும் நடைமுறையில் உள்ள சட்டமாகும். இச்சட்டமானது பிரித்தானியாவின் இந்தியப் பேரரசு ஆட்சியின் போது பிரித்தானிய இந்தியாவின் சட்டமன்றத்தால் இயற்றப்பட்டு,  1 சூலை 1899 முதல் நடைமுறைக்கு வந்தது. இச்சட்டத்தின் நோக்கம் நிலம், வீடு போன்ற அசையாச் சொத்துக்களை வாங்குதல் அல்லது விற்றல் போன்ற பரிவர்த்தனைகள், சொத்து ஒப்பந்தங்கள் மற்றும் நிதி ஆவணங்களை பதிவு செய்ய அரசு விற்பனை செய்யும் முத்திரைத் தாள்களில் ஒப்பந்தத்தை எழுதி சார்-பதிவாளரால் பதிவு செய்யப்படுகிறது. விற்பனை அல்லது வாங்கும் சொத்து மதிப்புக்கு ஏற்ப முத்திரைத்தாள் கட்டணம் மாறுபடும். மேலும் முத்திரைத்தாள் கட்டணம் மாநிலத்திற்கு, மாநிலம் சிறிது வேறுபடும்.
## சட்டப்பூர்வ தன்மை
இந்திய முத்திரைத்தாள் சட்டம் 1899, சொத்து பரிவர்த்தனைகள் மற்றும் ஒப்பந்தங்களுக்கு சட்டப்பூர்வ தன்மையைக் கொண்டுவருகிற
## அரசாங்க வருவாய்
முத்திரைத் தாள் கட்டணம் செலுத்துவதன் மூலம் அரசாங்கத்திற்கு வருவாய் கிடைக்கிறது.  
## திருத்தங்கள்
இந்த சட்டத்தில் அவ்வப்போது திருத்தங்கள் கொண்டு வரப்பட்டுள்ளது.இந்தச் சட்டம், ஆகஸ்ட் 2, 2016 அன்று இந்திய நாடாளுமன்ற மக்களவையால் நிறைவேற்றப்பட்ட "பாதுகாப்பு வட்டியை அமல்படுத்துதல் மற்றும் கடன்களை மீட்டெடுப்பதற்கான சட்டங்கள் மற்றும் இதர ஏற்பாடுகள் (திருத்தம்) மசோதா, 2016" மூலம் திருத்தப்பட்டது.

நிதி சட்டம் 2019 மூலம், பங்குச் சந்தை பரிவர்த்தனைகளுக்கான முத்திரைத் தாள் கட்டணம் ஒரே மாதிரியாக இருக்க திருத்தங்கள் செய்யப்பட்டன.

## மாநில வாரியான கட்டணம்
முத்திரைத் தாள் கட்டணம் மாநிலத்திற்கு மாநிலம் வேறுபடும். ஒவ்வொரு மாநிலமும் தங்கள் சட்டங்களுக்கு ஏற்ப கட்டணங்களை நிர்ணயிக்கின்றது.
## மேற்கோள்கள்

## வெளி இணைப்புகள்
*http://lawcommissionofindia.nic.in/51-100/report67.pdf
*Indian Stamp Act, 1899 at www.indiacode.nic.in

பகுப்பு:இந்தியாவில் சட்டம்
பகுப்பு:இந்தியாவில் வரிவிதிப்பு
பகுப்பு:பிரித்தானிய இந்திய அரசால் இயற்றப்பட்ட சட்டங்கள்
சிம்ரி பக்தியார்பூர் சட்டமன்றத் தொகுதி

**சிம்ரி பக்தியார்பூர் சட்டமன்றத் தொகுதி** (Simri Bakhtiarpur Assembly constituency) என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது சஹர்சா மாவட்டத்தில் அமைந்துள்ளது. சிம்ரி பக்தியார்பூர், ககஃ‌டியா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2020

## மேற்கோள்கள்

பகுப்பு:பீகாரின் சட்டமன்றத் தொகுதிகள்
அகாந்தோசெரகசு அனெக்டென்சு

**அகாந்தோசெரகசு அனெக்டென்சு** (*Acanthocercus annectens*), எரித்ரிய பாறை அகமா அல்லது எரித்ரியா வரிமுதுகு அகமா, என அறியப்படுகிறது. இது *அகாமிடே* குடும்பத்தில் உள்ள பல்லி சிற்றினமாகும்.

## விளக்கம்
எரித்ரிய பாறை அகமாவின் ஒழுங்கற்ற கருப்பு கோடுகளுடன், கோட்டின் மையத்தில் ஒரு வெள்ளை கோட்டுடன் காணப்படும். இதன் செதில்கள் சிறியதாகவும், தலைப் பகுதி முக்கோணமாகவும், தட்டையாகவும் இருக்கும்.
இதன் மூக்கு மழுங்கியது, தலைமுகடு செதில்களால் மூடப்பட்டிருக்கும். வால் உடல் மற்றும் தலையை விட நீளமானது. கன்னம் சிறிய ரம்பாய்டல் செதில்களால் மூடப்பட்டிருக்கும்.

## வாழிடம்
எரித்ரிய பாறை அகமா காடுகள், சவன்னாக்கள், உள்நாட்டு ஈரநிலங்கள், உள்நாட்டு பாறைகள், மலைச் சிகரங்களில் வாழ்கிறது.  இவை பெரிய ஆண்களுடன் தளர்வான குழுக்களாக காணப்படும். இவை பூச்சிகள் உள்ளிட்ட கணுக்காலி உயிரிகளை உணவாகச் சாப்பிடுகின்றன. இவற்றில் பெரும்பாலானவை எறும்புகள் ஆகும்.

## பாதுகாப்பு
எரித்ரிய பாறை அகமா சிற்றினம் அதிக அளவில், நிலையான எண்ணிக்கையுடன் காணப்படுவதால், தீ வாய்ப்பு கவலை குறைந்த சிற்றினமாகப் பட்டியலிடப்பட்டுள்ளது. இந்த இனம் காடழிப்பு, வணிக ரீதியாக மரப் பலகைக்காக வளர்க்கப்படும் மரங்களை வெட்டுவதால் அச்சுறுத்தப்படுகிறது. 

## மேற்கோள்கள்

பகுப்பு:ஓந்திகள்
பகுப்பு:அகாந்தோசெரகசு
அகாந்தோசெரகசு அட்ராமிடேனசு

***அகாந்தோசெரகசு அட்ராமிடேனசு*** (*Acanthocercus adramitanus*), பொதுவாக **ஆண்டர்சன் பாறை அகமா** அல்லது **காட்ராமாட் அகமா** என்றும் அழைக்கப்படுகிறது. இது அகாமிடே குடும்பத்தில் உள்ள ஒரு சிறிய வகை பல்லி சிற்றினம் ஆகும். இந்தச் சிற்றினம் அறபுத் தீபகற்பத்தில் காணப்படும் அகணிய உயிரி.

## புவியியல் வரம்பு
*அ. அட்ராமிடேனசு* என்பது ஓமான், சவூதி அரேபியா, ஏமன் உள்ளிட்ட நாடுகளில் காணப்படுகிறது.

## வாழிடம்
*அ. அட்ராமிடேனசு* இயற்கையான வாழ்விடம் கடல் மட்டத்திலிருந்து  உயரத்தில் உள்ள பாறைப் பகுதிகளிலும் அதற்கும் குறைவான இடங்களிலும் காணப்படுகிறது.

## விளக்கம்
*அ. அட்ராமிடேனசு* மூக்கிலிருந்து குதம் வரை  நீளமுடையதாக இருக்கலாம். இதன் வால் நீளமானது, உடல் நீளத்தினை விட இரண்டு மடங்கு அதிகம். பெண் ஓந்தி ஆண்களை விட சற்று சிறியவை. பெண் நீல நிறமாகவும், ஆண் விலங்குகள் அடர் நீல நிறமாகவும் இருக்கும்.

## உணவு
*அ. அட்ராமிடேனசு* பூச்சிகளை வேட்டையாடி உணவாக உட்கொள்கிறது.

## இனப்பெருக்கம்
*அ. அட்ராமிடேனசு* முட்டையிட்டு இனப்பெருக்கம் செய்யக்கூடியது.

## மேற்கோள்கள்

பகுப்பு:ஓந்திகள்
பகுப்பு:அகாந்தோசெரகசு
போரதீவுப்பற்று பிரதேச சபை

**போரதீவுப்பற்று பிரதேச சபை** (*Porathivu Patru Divisional Council*) இலங்கையின் மட்டக்களப்பு மாவட்டத்தில் அமைந்துள்ள உள்ளூராட்சி அமைப்புகளுள் ஒன்று ஆகும். போரதீவுப்பற்று பிரதேச செயலாளர் பிரிவில் உள்ள பகுதிகள் இப்பிரதேச சபைக்குள் அடங்குகின்றன. இச்சபைக்கான உறுப்பினர்கள் நேரடியாக மக்களால் தெரிவுசெய்யப்படுகின்றனர். 2018 ஆம் ஆண்டு முதல் கலப்பு முறைத் தேர்தல் அறிமுகப்படுத்தப்பட்டது. இம்முறைப்படி, 10 உறுப்பினர்கள் வட்டாரங்களில் இருந்து நேரடியாகவும், 6 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும், மொத்தம் 16 உறுப்பினர்கள் தேர்ந்தெடுக்கப்படுகின்றனர்.

## வட்டாரங்கள்
26ம் இலக்க 2015 ஆகத்து 21 அதிவிசேட வர்த்தமானி அறிவித்தலின் மூலம் உள்ளுராட்சி அதிகார சபைகள் தேர்தல் கட்டளை சட்டத்தின் 3ஆவது பிரிவின் கீழ் உள்ளுராட்சி அதிகார சபையின் ஆளுகைப் பிரதேசத்தின் எல்லைகள் வரையறை செய்யப்பட்டுள்ளன. இவ்வாறு வரையறை செய்யப்பட்டுள்ள போரதீவுப்பற்று பிரதேச சபையின் ஆளுகைப் பிரதேசம் 10 வட்டாரங்களாகப் பிரிக்கப்பட்டுள்ளது. போரதீவுப்பற்று பிரதேச சபையின் கீழ் போரதீவுப்பற்று பிரதேச செயலாளர் பிரிவின் நிருவாக எல்லைகள் உள்ளடங்குகின்றன.

# திக்கோடை
# தும்பன்கேணி
# பழுகாமம்
# முனைத்தீவு
# கோயில்போரதீவு
# மண்டூர்
# வெல்லாவெளி
# பாலையடிவெட்டை
# சின்னவத்தை
# தம்பலவத்தை

## தேர்தல் முடிவுகள்
### 2018 உள்ளூராட்சித் தேர்தல்
2018 பெப்ரவரி 10 இல் நடைபெற்ற உள்ளூராட்சித் தேர்தல்களில் முதல் தடவையாகக் கலப்பு முறைத் தேர்தல் அறிமுகப்படுத்தப்பட்டது. இம்முறைப்படி, 10 உறுப்பினர்கள் வட்டாரங்களில் இருந்து நேரடியாகவும், 8 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும் மொத்தம் 18 உறுப்பினர்கள் தேர்ந்தெடுக்கப்பட்டனர். தேர்தல் முடிவுகள் வருமாறு:

மண்முனை மேற்கு பிரதேச சபையின் தலைவராக ரஜனி யோகநாதன் (இலங்கைத் தமிழரசுக் கட்சி), துணைத் தலைவராக தருமலிங்கம் நாராயணபிள்ளை (இலங்கைத் தமிழரசுக் கட்சி) ஆகியோர் தெரிவு செய்யப்பட்டனர். 

### 2025 உள்ளூராட்சித் தேர்தல்
2025 மே 6 இல் நடைபெற்ற உள்ளூராட்சித் தேர்தல் முடிவுகள்: 10 உறுப்பினர்கள் வட்டாரங்களில் இருந்து நேரடியாகவும், 6 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும் மொத்தம் 16 உறுப்பினர்கள் தேர்ந்தெடுக்கப்பட்டனர்.

போரதீவுப்பற்று பிரதேச சபையின் தலைவராக விமலநாதன் மதிமேனன் (இலங்கைத் தமிழரசுக் கட்சி), துணைத் தலைவராக தங்கராசா கயசீலன் (இலங்கைத் தமிழரசுக் கட்சி) ஆகியோர் தெரிவு செய்யப்பட்டனர்.

## மேற்கோள்கள்

பகுப்பு:மட்டக்களப்பு மாவட்டப் பிரதேச சபைகள்
சந்திரசேகர் யாதவ்

**சந்திரசேகர் யாதவ்** (பிறப்பு 1962) பீகாரைச் சேர்ந்த இந்திய அரசியல்வாதி ஆவார். இவர் 2020 பீகார் சட்டப்பேரவைத் தேர்தலில் இராச்டிரிய ஜனதா தள கட்சியின் வேட்பாளராக மதேபுரா சட்டமன்றத் தொகுதியில் போட்டியிட்டு வெற்றி பெற்று, பீகார் அரசில் கல்வி அமைச்சரானார்.

## மேற்கோள்கள்

பகுப்பு:1962 பிறப்புகள்
பகுப்பு:வாழும் மக்கள்
பகுப்பு:பீகார் அரசியல்வாதிகள்
அகாந்தோசெரகசு

**அகாந்தோசெரகசு** (*Acanthocercus*) என்பது *[[ஓந்தி|அகாமிடே]]* குடும்பத்தைச் சேர்ந்த பல்லிகளின் ஒரு பேரினமாகும். இந்த பேரினமானது ஆப்பிரிக்காவிலும் அறபுத் தீபகற்பத்திலும் காணப்படும் அகணிய உயிரிகள் ஆகும்.

## சிற்றினங்கள்

*குறிப்பு* : அடைப்புக்குறிக்குள் உள்ள ஒரு இருசொற் பெயர், இந்த இனம் முதலில் *அகாந்தோசெர்கசு* அல்லாத வேறு ஒரு பேரினத்தில் விவரிக்கப்பட்டது என்பதைக் குறிக்கிறது.

## மேற்கோள்கள்

## வெளியிணைப்புகள்
* Myers, P.; Espinosa, R.; Parr, C.S.; Jones, T.; Hammond, G.S. & Dewey, T.A. (2008): Animal Diversity Web - Genus Acanthocercus. Retrieved 2008-MAR-20.

பகுப்பு:ஓந்திகள்
பகுப்பு:அகாந்தோசெரகசு
பகுப்பு:ஊர்வனப் பேரினங்கள்
கோவை - 54 (நெல்)

**கோவை 54** *(CO 54)* என்பது, **CB 04110 x CB 05501** கலப்பினத்தால் உருவான **CB 12588** என்ற  தமிழ்நாட்டின் நெல் வகையாகும். **[[கோவை - 51 (நெல்)|CO 51]]** மற்றும் **[[ஆடுதுறை - 43 (நெல்)|ADT 43]]** க்கு மாற்று இரகமாக கோ 54 உருவாக்கப்பட்டதாகும்.மேலும் நடுத்தர உயரத்தில் வளரக்கூடிய இரகம், 105 முதல் 110 நாட்களில் அறுவடைக்கு வரக்கூடியது *(வேறுறொரு மூலாதாரத்தின்படி 115 – 120 நாட்கள் எனப்படுகிறது.)*.

## வெளியீடு
தமிழ்நாட்டின் கோவையில் அமைந்துள்ள தமிழ்நாடு வேளாண்மைப் பல்கலைக்கழகம் (*TNAU*), 2021 ஆம் ஆண்டு, இந்நெல் இரகத்தை வெளியிடப்பட்டதாக அறியப்படுகிறது.

## மகசூல்
பல்வேறு மகசூல் சோதனைகளில் **CB 12588** ஒட்டுமொத்த சராசரியாக தானிய மகசூல், எக்டேருக்கு 6354 கிலோவாக  பதிவு செய்யப்பட்டுள்ளது, இது **கோவை - 51** ஐ விட 10.83 சதவீத முன்னேற்றத்தையும் **ஆடுதுறை - 43** ஐ விட 10.35 சதவீத முன்னேற்றத்தையும் கண்டுள்ளதாக கூறப்படுகிறது. மேலும் அதிக வேளாண் மற்றும் உடலியல் செயல்திறன் காரணமாக **கோ 54** அதிக மகசூல் தரும் திறனைக் கொண்டுள்ளதாகவும், ஈரோடு மாவட்டம் பவானிசாகரின் பல இடங்களில் நடத்தப்பட்ட சோதனையில் எக்டேருக்கு அதிகபட்ச மகசூல் 9259 கிலோவாக பதிவாகியுள்ளது. தகவமைப்பு ஆராய்ச்சி சோதனையில் 16 இடங்களில் எக்டேருக்கு 7000 கிலோவிற்கு மேல் அதிக மகசூல் கிடைத்ததாகவும் கூறப்படுகிறது.

## சான்றுகள்

பகுப்பு:தமிழ்நாட்டின் நெல் வகைகள்
முகேஷ் திவாரி

**முகேஷ் திவாரி** ஒரு இந்திய திரைப்பட நடிகர். பெரும்பாலும் இந்திப் படங்களிலும், சில தமிழ், தெலுங்கு, கன்னட, பஞ்சாபி மொழி திரைப்படங்களிலும் நடித்துள்ளார். இவர் 2004இல் தேசிய நாடகப் பள்ளியில் படிப்பை முடித்தார். 2008ஆம் ஆண்டில் இருந்து இந்தி திரைப்படங்களில் நடிக்க ஆரம்பித்தார்.

## நடித்த தமிழ்த் திரைப்படங்கள் சில

## மேற்கோள்கள்

## வெளியிணைப்புகள்
* 

பகுப்பு:தமிழ்த் திரைப்பட நடிகர்கள்
பகுப்பு:தெலுங்குத் திரைப்பட நடிகர்கள்
பகுப்பு:வாழும் மக்கள்
குசேசுவர் ஸ்தான் சட்டமன்றத் தொகுதி

**குசேசுவர் ஸ்தான் சட்டமன்றத் தொகுதி** (Kusheshwar Asthan Assembly Constituency) என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது தர்பங்கா மாவட்டத்தில் அமைந்துள்ளது. குசேசுவர் ஸ்தான், சமஸ்தீபூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.இது பட்டியல் சாதியினருக்கு ஒதுக்கப்பட்டுள்ளது.

## சட்டமன்ற உறுப்பினர்கள்

^இடைத்தேர்தல்

## தேர்தல் முடிவுகள்
### 2025

### 2020

## மேற்கோள்கள்

பகுப்பு:பீகாரின் சட்டமன்றத் தொகுதிகள்
இறகு உண்ணி

thumb|''டெர்மனிசசு காலினே''
**இறக்கை உண்ணி** (*Feather mite*) என்பது பல்வேறு அக்காரினா பெரும் குடும்பங்களின் உறுப்பினர்கள் ஆகும்.

* பெரும் வரிசை: அக்காரிபார்மிசு
* சொரொப்டிடியா
*** அனல்காய்டி
*** பெரீயனோயிடா
*** டெரோலிகோய்டியா
* பெரும் வரிசை: பாராசைட்டிபார்மிசு
** டெர்மனிசோய்டியா

இவை பறவைகளில் உள்ள புற ஒட்டுண்ணியாக வாழ்கின்றன. எனவே இது இறகு உண்ணி எனப் பொதுவானப் பெயர் பெற்றன.

## மேற்கோள்கள்

பகுப்பு:கணுக்காலிகள்
பகுப்பு:ஒட்டுண்ணிகள்
உலகம்பட்டி

* உலகம்பட்டி ஊராட்சி  தமிழ்நாட்டின் சிவகங்கை மாவட்டத்தில் உள்ள எஸ் புதூர்(செம்மாம்பட்டி புதூர்) ஊராட்சி ஒன்றியத்தில் அமைந்துள்ளது.
* உலகம்பட்டி ஞானியர் சுப்பிரமணியசுவாமி கோயில்
* உலகம்பட்டி நம்பமுடைய அய்யனார் கோயில்
* உலகம்பட்டி பெரிய அரியநாச்சியம்மன் கோயில்
* உலகம்பட்டி சின்னஅரியநாச்சியம்மன் கோயில்
* உலகம்பட்டி வையகருப்பர் கோயில்

இவற்றுடன் குழப்பிக் கொள்ள வேண்டாம்:
* உலகம்பட்டு ஊராட்சி தமிழ்நாட்டின் திருவண்ணாமலை மாவட்டத்தில் உள்ள சேத்துப்பட்டு வட்டாரத்தில் அமைந்துள்ளது.
வசந்த் வேணுகோபால்

கர்னல் **வசந்த் வேணுகோபால்**, அச (25 மார்ச்சு 1967 &ndash; 31 சூலை 2007) ஓர் இந்தியத் தரைப்படை இராணுவ வீரர். மராத்தா இலகு காலாட்படையின் 9வது படைப்பிரிவின் படைத்தலைவராக இருந்தார். 31 சூலை 2007இல் தீவிரவாதிகள் ஊடுருவளைத் தடுக்க முயலும் பொழுது ஊரி, சம்மு காசுமீர் மாநிலத்தில் இறந்தார். இதனால் இவர் இறந்த பின், அமைதி காலத்தில் வழங்கப்படும் உயரிய இராணுவ விருதான அசோகச் சக்கர விருது இவருக்கு வழங்கி கௌரவிக்கப்பட்டது.

## ஆரம்ப வாழ்க்கை
வசந்த் தமிழைத் தாய்மொழியாக கொண்டவர். கர்நாடகத்தில் வளர்ந்து, படித்தார். கல்லூரியில் படிக்கும் பொழுது தேசிய மாணவர் படையில் பங்குபெற்றார்.

## மரபு வழி
இவரின் மகள் ருக்மணி வசந்த் திரைப்படங்களில் நடித்து வருகிறார்.

## மேற்கோள்கள்

## வெளியிணைப்புகள்
*வசந்தரத்னா கலை அறக்கட்டளை - கர்னல் வசந்த் வேணுகோபால் நினைவாக அவரது மனைவி சுபாஷினி வசந்த் நட்த்தும் அறக்கட்டளை

பகுப்பு:1967 பிறப்புகள்
பகுப்பு:2007 இறப்புகள்
பகுப்பு:அசோகச் சக்கர விருது பெற்றவர்கள்
மராத்தா இலகு காலாட்படை

**மராத்தா இலகு காலாட்படை** (Maratha Light Infantry) என்பது இந்திய ராணுவத்தின் ஒர் இலகு காலாட்படை படைப்பிரிவு ஆகும். இது 1768ஆம் ஆண்டில் உருவாக்கப்பட்ட பம்பாய் சிப்பாய்களிடமிருந்து ஏற்படுத்தப்பட்டது. இது இந்திய இராணுவத்தின் மிக மூத்த இலகு காலாட்படைப் பிரிவாக அமைகிறது.

## மேற்கோள்கள்

பகுப்பு:இந்தியப் படைப்பிரிவுகள்
மிரட்டல்

**மிரட்டல் / அச்சுறுத்தல்** (Intimidation / Threat) என்பது ஒருவரைத் தன்னிச்சையாக ஒரு செயலைச் செய்ய அல்லது செய்யாமலிருக்க வலியுறுத்தும் விதமாக அச்சம், பயமுறுத்தல் போன்றவற்றைப் பயன்படுத்துவது.

ஒரு தனிநபரையோ அல்லது ஒரு குழுவையோ பயமுறுத்தும் அல்லது அச்சுறுத்தும் செயலைக் குறிக்கிறது. இது ஒருவர் தனது விருப்பத்திற்கு மாறாக ஒரு செயலைச் செய்யத் தூண்டும் நோக்கம் கொண்டது. இந்தச் செயல் நேரடியாகவோ அல்லது மறைமுகமாகவோ இருக்கலாம், மேலும் உடல் ரீதியான தீங்கு விளைவிப்பதாகவோ அல்லது மன ரீதியான அழுத்தத்தை உருவாக்குவதாகவோ அமையலாம். இதன் நோக்கம், பாதிக்கப்பட்டவரை அச்சப்படுத்துவதன் மூலம் கட்டுப்படுத்துவது அல்லது அவரது சுதந்திரமான முடிவெடுக்கும் திறனைப் பாதிப்பதாகும்.

## வகைகள்
மிரட்டல் (பயமுறுத்தலின்) வகைகள்:
* உடல் மிரட்டல் (Physical intimidation): அச்சுறுத்தும் உடல் மொழி, அருகில் நின்று பயமுறுத்தும் முகபாவனை.
* வாக்குமிரட்டல் (Verbal intimidation): மோசமான வார்த்தைகள், அவமதிப்பு, கூச்சலிடுதல்.
* சின்னங்கள் அல்லது செயல்களின் மூலம் மிரட்டல் (Symbolic intimidation): பயத்தை ஏற்படுத்தும் வகையில் செயல், பொருட்கள், சின்னங்கள், எழுத்துக்கள் பயன்படுத்துவது.
* மனநிலை அடிப்படையிலான பயமுறுத்தல் (Emotional or psychological intimidation) ஒருவரை கீழ்த்தரமாக உணர வைக்கும், தனிமைப்படுத்தல், துன்புறுத்தல்.

## உதாரணமாக
மிரட்டல் / பயமுறுத்தல் பல இடங்களில் நடக்கலாம், உதாரணமாக:
* வேலை இடத்தில் – மேலாளர்கள் அல்லது சக ஊழியர்கள் ஒருவர் மீது அதிகாரம் செலுத்தும்போது.
* கல்வி நிறுவனங்களில் – மாணவர்கள் மத்தியில் பழிவாங்கல், மிரட்டல் போன்றது.
* நீதி மன்றங்களில் – சாட்சி அளிக்க போவோருக்கு மிரட்டல் விடுப்பது.
* அரசியலில் – எதிரணியை அடக்கவேண்டும் என்ற நோக்கில் பயமுறுத்தல் செய்யப்படும்.

## முக்கிய நோக்கம்
மிரட்டல் (பயமுறுத்தலின்) நோக்கம் ஒருவரை:
* கட்டுப்படுத்த
* தனது விருப்பத்திற்கு கீழ்ப்படியவைக்க
* கருத்தை மாற்ற வைக்க

## சட்டத்தின் பார்வையில்
இந்திய தண்டனைச் சட்டம் (IPC) 506 பிரிவு படி, ஒருவரை மிரட்டுவது (criminal intimidation) ஒரு குற்றம்.  இதில் மற்றவரை சேதப்படுத்துவதாக மிரட்டினால் சிறை மற்றும் அபராதம் கிடைக்கும். குற்றவியல் மிரட்டல் குற்றத்தைச் செய்பவர் எவரும் இரண்டு ஆண்டுகள் வரை நீட்டிக்கக்கூடிய ஒரு கால அளவிற்கு சிறைத்தண்டனை அல்லது அபராதம் அல்லது இரண்டும் சேர்த்து தண்டிக்கப்படுவார்.  மரணத்தையோ அல்லது கடுமையான காயத்தையோ ஏற்படுத்துவதாக அச்சுறுத்தல் இருந்தால் - மேலும் மரணத்தையோ அல்லது கடுமையான காயத்தையோ ஏற்படுத்துவதாக அச்சுறுத்தல் இருந்தால், அல்லது தீ வைத்து ஏதேனும் சொத்துக்களை அழிக்கச் செய்வதாக அச்சுறுத்தல் இருந்தால், அல்லது மரண தண்டனை அல்லது ஆயுள் தண்டனை விதிக்கக்கூடிய குற்றத்தை ஏற்படுத்துவதாக இருந்தால், ஏழு ஆண்டுகள் வரை சிறைத்தண்டனை விதிக்கப்படலாம், அல்லது ஒரு பெண்ணுக்கு ஒழுக்கக்கேடு இழைத்ததாகக் குற்றம் சாட்டப்பட்டால், ஏழு ஆண்டுகள் வரை சிறைத்தண்டனை விதிக்கப்படலாம், அல்லது அபராதம் விதிக்கப்படலாம் அல்லது இரண்டும் விதிக்கப்படும்.

## விளைவுகள்
* மன அழுத்தம் (Stress)
* பயச்சிதைவு (Anxiety)
* நம்பிக்கை குறைதல்
* வேலைவிடுப்பு அல்லது பள்ளி விட்டுவிடுதல்

சில நேரங்களில் தற்கொலை எண்ணங்களும் உண்டாகலாம்

## மேற்கோள்கள்

பகுப்பு:குற்றங்கள்
பகுப்பு:சட்டம்
கௌரா பௌரம் சட்டமன்றத் தொகுதி

**கௌரா பௌரம் சட்டமன்றத் தொகுதி** (Gaura Bauram Assembly constituency) என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது தர்பங்கா மாவட்டத்தில் அமைந்துள்ளது. கௌரா பௌரம், தர்பங்கா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2020

## மேற்கோள்கள்

பகுப்பு:பீகாரின் சட்டமன்றத் தொகுதிகள்
## குறிப்புகள்
க. நரசிம்ம பல்லவன்

**க. நரசிம்ம பல்லவன்** (*K. Narasimma Pallavan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் காஞ்சிபுரம் மாவட்டம் உத்திரமேரூரை சேர்ந்தவர். உயர்நிலைப் பள்ளி படிப்பினை முடித்துள்ள நரசிம்ம பல்லவன், அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர், 1984ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் உத்திரமேரூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
## மேற்கோள்கள்

பகுப்பு:8 ஆவது தமிழ்நாடு சட்டமன்ற உறுப்பினர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:1947 பிறப்புகள்
சோடியம் பைரோசிலிக்கேட்டு

**சோடியம் பைரோசிலிக்கேட்டு** (*Sodium pyrosilicate*) என்பது Na6Si2O7 என்ற மூலக்கூற்று வாய்ப்பாட்டால் விவரிக்கப்படும் ஒரு வேதியியல் சேர்மமாகும்.  சோடியம் சிலிகேட்டுகளில் ஒன்றாக இச்சேர்மம் வகைப்படுத்தப்படுகிறது. குறிப்பாக பைரோசிலிகேட்டை  முறையாகச் சொல்வதென்றால் நிலையற்ற பைரோசிலிசிக் அமிலத்தின்  H6Si2O7 சோடியம் உப்பு என்று கூறலாம்.

## கட்டமைப்பு
நீரற்ற திடப்பொருளாகக் காணப்படும் சோடியம் பைரோசிலிக்கேட்டானது P என்ற இடக்குழுவுடன்  (a = 5.8007(8) Å, b = 11.5811(15) Å, c = 23.157(3) Å, α = 89.709(10)°, β = 88.915(11)°, γ = 89.004(11)°, V = 1555.1(4) Å3, Z = 8, Dx = 2.615 g·cm−3, μ(Mo‐Kα) = 7.94 cm−1)) என்ற அணிக்கோவை அளவுருக்களுடன் முச்சரிவச்சுப் படிக அமைப்பைக் கொண்டுள்ளது. Si2O6−7 எதிர்மின் அயனிகள் (100) தளத்திற்கு இணையான அடுக்குகளில் அமைக்கப்பட்டிருக்கின்றன. சோடியம் நேர்மின் அயனிகள் 24 தனித்துவமான படிக நிலைகளில் விநியோகிக்கப்பட்டு, 4 முதல் 6 அருகிலுள்ள ஆக்சிசன் அணுக்களால் ஒருங்கிணைக்கப்படுகின்றன. 4-ஒருங்கிணைந்த சோடியம் அணுக்களில் சிலவற்றை விளிம்பு-பகிர்வு NaO4 நான்முகியின் இணையான நெடுவரிசைகளாக விளக்கலாம். இந்த நெடுவரிசை அமைப்பு மீதமுள்ள சோடியம் நேர்மின் அயனிகளை வைத்திருக்கும் வழியை  உருவாக்குகிறது. நுண்ணிய அளவில் இரட்டைச் சிதறல் என்பது மிகப் பெரிய ஒற்றைச்சரிவச்சு C மையப்படுத்தப்பட்ட அணிக்கோவையை காட்டுகிறது. (V′ = 6220 Å3, Z = 32). 

## மேலும் காண்க
* சோடியம் ஆர்த்தோ சிலிகேட்டு, Na4SiO4

## மேற்கோள்கள்

பகுப்பு:சோடியம் சேர்மங்கள்
க. நல்லமுத்து

**க. நல்லமுத்து** (*K. Nallamuthu*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் பெரம்பலூர் மாவட்டம் பெரம்பலூர் நகரினைச் சேர்ந்தவர். இவர் மருத்துவர் ஆவார். இந்திய தேசிய காங்கிரசு கட்சியினைச் சார்ந்த இவர், 1984ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் பெரம்பலூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
## மேற்கோள்கள்

பகுப்பு:8 ஆவது தமிழ்நாடு சட்டமன்ற உறுப்பினர்கள்
பகுப்பு:1947 பிறப்புகள்
பார்தோ

**பார்தோ** (*Fordo* (), ஈரான் நாட்டின் குவாம் மாகாணடத்தில், ககாக் கவுண்டில் உள்ள  பார்தோ மாவட்டத்தில் அமைந்த கிராமம் ஆகும்.பார்தோ கிராமம் ஈரான் நாட்டின் தலைநகரான தெகுரானுக்கு தெற்கே 200 கிலோமீட்டர் தொலைவில் உள்ளது. பார்தோ கிராமத்தின் மலையின் அடியில் ஈரானின் இரண்டாவது பெரிய அணுகுண்டுகள் உற்பத்தி செய்வதற்கான யுரேனியம் செறிவூட்டும் ஆலைகள் அமைந்துள்ளது. 

பார்தோ கிராமத்திற்கு வடக்கில் 55.6 கிலோமீட்டர் தொலைவில் சியா இசுலாமியர்களின் புனித குவாம் நகரம் அமைந்துள்ளது.

## மக்கள் தொகை பரம்பல்
2016ஆம் ஆண்டின் கணக்கெடுப்பின்படி 303 குடியிருப்புகள் கொண்ட பார்தோ கிராமத்தின் மக்கள் தொகை 839 ஆகும்.
## அணுசக்தி நிலையம்
### இஸ்ரேல் வான்படையின் குண்டுவீச்சு
செப்டம்பர் 2009ல் பார்தோ கிராமத்தின் அருகே உள்ள மலையடியில் ஈரானின் இரண்டாவது பெரிய யுரேனியம் செறியூட்டும் ஆலை வெளிப்படுத்தப்பட்டது.2025 இஸ்ரேல்-ஈரான் போரின் போது பார்தோ யுரேனியம் செறியூட்டும் ஆலை, இஸ்ரேல் வான்படைகளின் குண்டுவீச்சுகளில் சேதமடைந்தது.

### அமெரிக்காவின் குண்டு வீச்சு
ஈரானில் தரைக்கடியில் உள்ள பார்தோ அணுசக்தி நிலையம் மீது அமெரிக்கா தனது பி2 குண்டு வீச்சு விமானங்கள் மூலம் 21 சூன் 2025 அன்று குண்டு வீசி பெரும் தாக்குதல் நடத்தியது. 

## மேற்கோள்கள்

பகுப்பு:ஈரானின் கிராமங்கள்
ஈரானின் அணுசக்தி ஆய்வு நிலையங்கள்
சனில் செட்டி

**சனில் சங்கர் செட்டி** (*Sanil Shankar Shetty*) இந்தியாவைச் சேர்ந்த மேசைப்பந்தாட்ட வீரராவார். ஆத்திரேலியாவின் கோல்டு கோசுடில் நடைபெற்ற 2018 பொதுநலவாய விளையாட்டுப் போட்டிகளில் இவர் சரத் கமல், அந்தோணி அமல்ராசு, சத்தியன் ஞானசேகரன் மற்றும் அர்மீத் தேசாய் ஆகியோருடன் விளையாடி ஆண்கள் அணி போட்டியில் தங்கம் வென்றார். மற்றும் ஆண்கள் இரட்டையர் பிரிவில் அர்மீத் தேசாய் உடன் விளையாடி வெண்கலம் வென்றார்.

## மேற்கோள்கள்

பகுப்பு:1989 பிறப்புகள்
பகுப்பு:வாழும் மக்கள்
பகுப்பு:பொதுநலவாய விளையாட்டுக்களில் தங்க பதக்கம் வென்ற இந்தியர்கள்
காம்ப்டியா

**காம்ப்டியா ( CompTIA )**  என்பது "Computing Technology Industry Association" என்ற ஆங்கில வார்த்தையின் சுருக்கமாகும். இது கணினி தொழில்நுட்பம் தொடர்பான ஒரு லாப நோக்கமற்ற அமைப்பாகும். இது உலகம் முழுவதும் தொழில்நுட்பத்தைப் பற்றிய சான்றிதழ்கள் வழங்குவதற்காக பிரசித்திபெற்றது.

தொழில்நுட்ப (IT) துறையில் வேலை தேடுபவர்களுக்கும், வேலை செய்பவர்களுக்கும் தேவையான:

* பயிற்சி (Training)
* தேர்வுகள் (Exams)
* சான்றிதழ்கள் (Certifications)

இவற்றை வழங்குகிறது.

## சான்றிதழ்கள்
1. காம்ப்டியா A+ சான்றிதழ், இது தொடக்க நிலை சான்றிதழ்.
கணினி உதிரிபாகங்கள், மென்பொருள் நிறுவல், பழுது தீர்க்கும் செயல்முறை, பாதுகாப்பு போன்ற அடிப்படைகள் பற்றி தெரிந்திருப்பதை நற்சான்றாக வழங்குகிறது. தொடக்க நிலை செயற்பாட்டாளர்களுக்கானது.

2. பிணையம்+ (Network+) சான்றிதழ்
கணினி பிணைய அமைப்புகள், தரவுப் பரிமாற்றம், முகவரிகள், ரவுட்டர்கள், நெட்வொர்க் பாதுகாப்பு ஆகியவற்றில் திறமை இருப்பதை உறுதிப்படுத்தும்.

3. பாதுகாப்பு+ (Security+) சான்றிதழ்
இணையத்தில் பாதுகாப்பாக செயல்படுவதற்கான அறிவு: குறியாக்கம், வைரஸ் எதிர்ப்பு, ஊடுருவல் தடுப்பு, அடையாள உறுதிப்பாடு, உள்ளிட்டவை.
பாதுகாப்பு நிபுணர்களுக்குப் பெரிதும் பயனுள்ளது.

4. லினக்ஸ்+ (Linux+) சான்றிதழ்
லினக்ஸ் என்ற இயக்க அமைப்பின் பயன்பாடு, கட்டளைகள், நிரலாக்கம் உள்ளிட்டவற்றை நன்கு தெரிந்தவர்களுக்கு.

5. மீதமுள்ள சான்றிதழ்கள்:
* சேவையகம்+ (Server+)
* மேகக் கணினி+ (Cloud+)
* ஊடுருவல் சோதனை+ (PenTest+)
* பாதுகாப்பு பகுப்பாய்வு+ (CySA+)
* தரவுத்தொகுப்பு+ (Data+)
இவை எல்லாம் மேம்பட்ட தொழில்நுட்பங்களைப் பற்றியவை.

## கடமைகள்
* தொழில்நுட்பத் துறையில் இடம்பிடிக்க விரும்பும் மாணவர்களுக்கு அடிப்படை அறிவு வழங்குதல்
* தொழில்நுட்ப நிறுவனங்கள் தங்களின் பணியாளர்களை பயிற்சி பெறச்செய்ய உதவுதல்
* உலகளாவிய வேலை வாய்ப்புகளை உருவாக்குதல்
* தொழில்நுட்பத் துறையில் தரநிலையை உயர்த்துதல்

## உலகளாவிய தாக்கம்
* தற்போது வரை 25 இலட்சத்துக்கும் அதிகமானோர் காம்ப்டியா (CompTIA) சான்றிதழ்கள் பெற்றுள்ளனர்.
* பல்வேறு தனியார் மற்றும் அரசு நிறுவனங்கள், கல்வி நிறுவனங்கள் இதை அங்கீகரிக்கின்றன.
* தொழில்நுட்பத் துறையில் ஒரு சர்வதேச தரநிலை அளவுகோலாக காம்ப்டியா விளங்குகிறது.

## குறிப்புகள்

பகுப்பு:தகவல் தொழில்நுட்பத் தகுதிகள்
நெறிமுறை ஊடுருவல் நிபுணர்

**நெறிமுறை [[ஊடுருவலர்|ஊடுருவல்]] நிபுணர்** (Certified Ethical Hacker) என்பது இணையம் மற்றும் கணினி அமைப்புகளில் உள்ள பாதுகாப்பு குறைகளை சட்டப்படி, அனுமதியுடன் கண்டறிந்து, அதை திருத்துவதற்கான ஆலோசனை வழங்கும் நிபுணர் ஆகும்.

இவர்களுக்கு “நெறிமுறை ஊடுருவலாளர்” என்ற பெயரும் வழங்கப்படுகிறது, ஏனெனில் அவர்கள் தங்களின் அறிவை தவறான நோக்கங்களுக்குப் பதிலாக நல்ல நோக்கங்களுக்குப் பயன்படுத்துகின்றனர்.  இந்த சான்றிதழை இணைய பாதுகாப்பு சபை (EC-மருமொழியாக “ஈசி கவுன்சில்”) என்ற அமைப்பு வழங்குகிறது. இது உலகம் முழுவதும் நெறிமுறை ஊடுருவலுக்கு உரிய பயிற்சியும் சான்றிதழும் வழங்குகிறது.

இந்த சான்றிதழ் பெற்றவர்கள், தங்கள் அறிவை நல்ல நோக்கத்திற்காக மட்டும் பயன்படுத்த வேண்டும். சட்டப்படி அனுமதியின்றி ஊடுருவல் செய்தல் குற்றமாக கருதப்படும்.

## சான்றிதழ்
சான்றிதழின் முக்கிய நோக்கங்கள்:
* இணைய அமைப்புகளில் உள்ள பாதுகாப்பு குறைகளை சட்டப்படி பரிசோதனை செய்யத் தெரிய வேண்டும்.
* பாதுகாப்பு வலிமைப்படுத்தும் வழிகளை தெரிவிக்க முடிவதற்கான திறமை வேண்டும்.
* எதிர்பாராத தாக்குதல்களுக்கு எதிராக அமைப்புகளை முன்கூட்டியே பாதுகாக்க உதவ வேண்டும்.

## பயிற்சி
பயிற்சியில் கற்றுக்கொடுக்கப்படும் முக்கியத் தலைப்புகள் :
* ஊடுருவல் அடிப்படைகள் – ஊடுருவலின் விதிகள், சட்டங்கள்.
* கணினி நுட்பங்கள் – இயக்க அமைப்புகள், இணைய கட்டமைப்புகள்.
* தகவல் சேகரித்தல் – இணையத்தில் எவ்வாறு தகவலை சேகரிக்கலாம்.
* பாதுகாப்பு வழிகள் மீறுதல் – குறுக்கு நுழைவு, மின்னஞ்சல் தாக்குதல்.
* நிலைத்த பாதுகாப்பு ஏற்படுத்துதல் – தடுப்பு முறைகள்.
* மின்னஞ்சல் பாதுகாப்பு, கணினி நச்சுநிரல் பகுப்பாய்வு.

## தேர்வு
* வினா வகைகள்: பல தேர்வு விடை, நிகழ்வு அடிப்படையிலான வினாக்கள்
* மொத்த வினாக்கள்: சுமார் 125
* தேர்வு நேரம்: 4 மணி நேரம்
* வெற்றி பெறத் தேவையான மதிப்பெண்: சுமார் 60% முதல் 85% வரை (தேர்வு பதிப்பின் அடிப்படையில் மாறும்)

இந்த சான்றிதழ் பெற:
* குறைந்தது 2 வருட அனுபவம் இணைய பாதுகாப்பு துறையில் இருக்க வேண்டும்
* அல்லது EC-மையத்தின் (“ஈசி கவுன்சில்”) பயிற்சி முடித்து இருக்க வேண்டும்

## குறிப்புகள்

பகுப்பு:தகவல் தொழில்நுட்பத் தகுதிகள்
அனில் குமார்

**அனில் குமார்** (*Anil Kumar*) இந்தியாவின் அரியானா மாநிலத்தைச் சேர்ந்த ஒரு மல்யுத்த வீரராவார். 1979 ஆம் ஆண்டு மார்ச்சு மாதம் 1ஆம் தேதியன்று இவர் பிறந்தார். 2010ஆம் ஆண்டு இந்தியாவின் புது தில்லியில் நடைபெற்ற பொதுநலவாய விளையாட்டுப் போட்டிகளில்,  இடுப்புக்குக் கீழே பிடிப்பதைத் தடைசெய்யும் பாணி மல்யுத்த வகையான ஆண்கள் கிரேக்க-ரோமன் 96 கிலோ எடைப்பிரிவு போட்டியில் தங்கப்பதக்கம் வென்றார்.

முன்னதாக அனில் குமார் 2009ஆம் ஆண்டு சலந்தரில் நடைபெற்ற பொதுநலவாய வெற்றியாளர் போட்டியில் வெண்கலப் பதக்கமும், இதே ஆண்டு கனடாவின் பிரிட்டிசு கொலம்பியாவில் நடைபெற்ற காவல்துறை விளையாட்டுப் போட்டியில் தங்கப் பதக்கமும், இத்தாலி பன்னாட்டு மல்யுத்தப் போட்டியில் வெண்கலப் பதக்கமும் வென்றார். 2008ஆம் ஆண்டு தாய்லாந்தின் பட்டாயாவில் நடைபெற்ற ஆசிய வாகையாளர் போட்டியில் வெண்கலப் பதக்கம், 2005ஆம் ஆண்டு கனடாவின் கியூபெக் நகரத்தில்  நடைபெற்ற காவல்துறை விளையாட்டுப் போட்டியில் தங்கப் பதக்கம், 1999 ஆம் ஆண்டு ஈரான் நாட்டில்  நடைபெற்ற இளையோர் மல்யுத்தப் போட்டியில் வெண்கலப் பதக்கம் ஆகியவை இவர் வென்ற பிற பதக்கங்களாகும்.
 
## மேற்கோள்கள்

பகுப்பு:1979 பிறப்புகள்
பகுப்பு:வாழும் மக்கள்
பகுப்பு:பொதுநலவாய விளையாட்டுக்களில் தங்க பதக்கம் வென்ற இந்தியர்கள்
பகுப்பு:அரியானா நபர்கள்
கேவ்டி சட்டமன்றத் தொகுதி

**கேவ்டி சட்டமன்றத் தொகுதி** *(Keoti Assembly constituency)* என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது தர்பங்கா மாவட்டத்தில் அமைந்துள்ளது. கேவ்டி, மதுபனீ மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2020

## மேற்கோள்கள்

பகுப்பு:பீகாரின் சட்டமன்றத் தொகுதிகள்
குர்தீப் சிங்

**குர்தீப் சிங்** (*Gurdeep Singh*) இந்தியாவின் பஞ்சாப் மாநிலத்திலுள்ள கன்னா நகரத்தைச் சேற்ந்த ஒரு பளுதூக்கும் வீரர் ஆவார். 1995 ஆம் ஆண்டு அக்டோபர் மாதம் 1 ஆம் தேதியன்று இவர் பிறந்தார். 2017ஆம் ஆண்டு கோல்டு கோசுட்டு நகரம் மற்றும் 2021ஆம் ஆண்டு  தாசுகண்டு நகரங்களில் நடைபெற்ற பொதுநலவாய விளையாட்டுப் போட்டிகளில் பளுதூக்குதல் வெற்றியாளர் போட்டியில் கலந்து கொண்டு இரண்டிலும் வெண்கலப் பதக்கம் வென்றார். 2018 ஆம் ஆண்டில், தேசிய பளுதூக்குதல் வெற்றியாளர் போட்டியில் 105+ கிலோ எடைப்பிரிவில் தேசிய சாதனையை முறியடித்து, தங்கப் பதக்கத்தை வென்றார். 2022ஆம் ஆண்டு நடைபெற்ற பொதுநலவாய விளையாட்டுப் போட்டிகளில் 109+ கிலோ எடைப்பிரிவில் வெண்கலப் பதக்கம் வென்றார்.

## மேற்கோள்கள்

பகுப்பு:1995 பிறப்புகள்
பகுப்பு:வாழும் மக்கள்
பகுப்பு:இந்திய விளையாட்டு வீரர்கள்
பகுப்பு:பாரம் தூக்குதல் விளையாட்டு வீரர்கள்
பகுப்பு:பஞ்சாப் நபர்கள்
கோவை - 55

**கோவை - 55** *(CO 55)* என்பது, **[[ஆடுதுறை - 43 (நெல்)|ADT 43]]** / **GEB 24** கலப்பினத்தால் உருவாக்கப்பட்ட  தமிழ்நாட்டின் நெல் வகையாகும். கோ 55 நெல் வகை, மற்ற அரிசி வகைகளிலிருந்து தனித்துவமான உடல் பண்புகளைக் கொண்டுள்ளது. அதன் மெல்லிய மற்றும் நீளமான தோற்றத்தால் இவ்வாறு வகைப்படுத்தப்படுகிறது.

## வெளியீடு
தமிழ்நாட்டின் கோவையில் அமைந்துள்ள தமிழ்நாடு வேளாண்மைப் பல்கலைக்கழகம் (*TNAU*), 2022 ஆம் ஆண்டு, இந்நெல் இரகத்தை வெளியிடப்பட்டதாக அறியப்படுகிறது.

## மகசூல்
115 முதல் 120 நாட்களில் அறுவடைக்கு வரக்கூடிய கோ 55 நெல் வகை, சராசரியாக தானிய மகசூல், ஒரு எக்டேருக்கு 6057 கிலோவாக பதிவு செய்யப்பட்டுள்ளது. மேலும் கார், குறுவை, நவரை மற்றும் கோடை போன்றப் பருவங்களில் பயிரிட ஏற்ற நெல் இரகமாக கூறப்படுகிறது. 

## சான்றுகள்

பகுப்பு:தமிழ்நாட்டின் நெல் வகைகள்
மு. பாண்டுரங்கன்

**மு. பாண்டுரங்கன்** (*M. Pandurangan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருவண்ணாமலை மாவட்டம் கலசபாக்கத்தினைச் சேர்ந்தவர். இவர் இளங்கலை, இளங்கலைச் சட்டப் படிப்பினை முடித்துள்ளார். அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 1984ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் கலசப்பாக்கம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
## மேற்கோள்கள்

பகுப்பு:8 ஆவது தமிழ்நாடு சட்டமன்ற உறுப்பினர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:1944 பிறப்புகள்
ஜி. கே. ஜெ. பாரதி

**ஜி. கே. ஜெ. பாரதி** (*G. K. J. Baarathi *) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் சென்னை மாவட்டம் திருவொற்றியூரைச் சேர்ந்தவர். இளம் அறிவியலில் பட்டம் பெற்றுள்ள பாரதி, இந்திய தேசிய காங்கிரசு கட்சியினைச் சார்ந்தவர். இவர், 1984ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் திருவொற்றியூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## மேற்கோள்கள்

பகுப்பு:8 ஆவது தமிழ்நாடு சட்டமன்ற உறுப்பினர்கள்
பகுப்பு:1944 பிறப்புகள்
தி மேஜிக் ஸ்கூல் பஸ்

***தி மேஜிக் ஸ்கூல் பஸ்*** (*The Magic School Bus*) என்பது ஒரு அமெரிக்க கல்வி பொழுதுபோக்கு நூல் வரிசையாகும். இந்தப் புத்தகத் தொடரைத் தழுவி தொலைக்காட்சித் தொடர்கள், வலையொளித் தொடர், பல்வேறு காணொளி விளையாட்டுகள் தயாரிக்கப்பட்டன. இந்தத் தொடரில் உள்ள ஒவ்வொரு கதையிலும், கற்பனையான தொடக்கப் பள்ளி ஆசிரியை திருமதி வலேரி ஃபிரிஸில் மற்றும் அவரது வகுப்பு மாணவ மாணவிகளின் (கார்லோஸ், கீஷா, ஃபோப், அர்னால்ட், டிம், ரால்ஃபி, டோரதி ஆன் மற்றும் வாண்டா ஆகியோருடன்) செயல்களை மையமாகக் கொண்டது. அவர்கள் ஒரு "மாயப் பள்ளிப் பேருந்தில்" ஏறுகிறார்கள், இது அவர்களை அசாதாரண காலங்களுக்கும், இடங்களுக்கும், அதாவது கிரீத்தேசியக் காலம், விண்வெளிக்கு, மனித உடலுக்குள் என பல்வேறு இடங்களுக்கு களப் பயணமாக அழைத்துச் செல்கிறது.

## வரலாறு
*தி மேஜிக் ஸ்கூல் பஸ்* புத்தகத் தொடராக முதலில் வெளியானது. ஸ்காலஸ்டிக் நிறுவனத்தின் துணைத் தலைவரும் மூத்த ஆசிரிய இயக்குநருமான கிரெய்க் வாக்கர், அறிவியலை கற்பனைக் கதைகளுடன் இணைப்பது என்ற யோசனையுடன் இந்த  கருத்தாக்கம் உருவானது என்றும், பின்னர் ஜோன்னா கோல் (இவர் முன்பு அறிவியல், நகைச்சுவை என இரண்டையும் எழுதியிருந்தார்) மற்றும் புரூஸ் டெகன் ஆகியோர் அத்தகைய தொடரை உருவாக்க அணுகப்பட்டனர் என்றும் கூறினார். பள்ளிக் களப் பயணங்கள் மற்றும் ஒரு காலத்தில் ஆசிரியராக தனக்கு இருந்த நினைவுகள் இதற்கு மேலும் உத்வேகமாக அமைந்தன என்றும் வாக்கர் விளக்குகிறார். முதல் புத்தகம், *தி மேஜிக் ஸ்கூல் பஸ் அட் தி வாட்டர்வொர்க்ஸ்*, 1986 இல் வெளியானது.  

கோலும், டெகனும் 2001 ஆம் ஆண்டு *மிஸ். ஃபிரிஸில்ஸ் அட்வென்ச்சர்ஸ்* என்ற புதிய தொடரைத் தொடங்கினர், இது சமூக ஆய்வுகளை கற்பிப்பதாக இருந்தது. இறுதியில் அந்தத் தொடரில் மூன்று புத்தகங்கள் தயாரிக்கபட்டன. மைக்ரோசாப்ட் ஹோம் 1994 ஆம் ஆண்டு *மேஜிக் ஸ்கூல் பஸ்* மென்பொருளை வெளியிடத் தொடங்கியது, அதே ஆண்டில் *மேஜிக் ஸ்கூல் பஸ்* என்ற  கருப்பொருளில் கனேடிய அனிமேஷன் ஸ்டுடியோ நெல்வானாவுடன் இணைந்து ஸ்காலஸ்டிக் என்டர்டெயின்மென்ட் மூலம் அதே பெயரில் ஒரு சலனப்படத் தொலைக்காட்சித் தொடராகவும் உருவாக்கப்பட்டது. இந்தத் தொடர் 1994 செப்டம்பர் 10 அன்று பி.பி.எஸ் இல் முழுமையான சலனப்படத்  தொடராக  ஒளிபரப்பப்பட்டது. இசைக்கலைஞர் லிட்டில் ரிச்சர்ட் இதன் கருப்பொருள் பாடலில் பங்குபெற்றார்.  1997 ஆம் ஆண்டில், *தி மேஜிக் ஸ்கூல் பஸ்ஸை* ஃபாக்ஸ் கிட்ஸ் நெட்வொர்க் அவர்களின் பின் பள்ளி வகுப்பின் ஒரு பகுதியாக ஏற்றுக்கொண்டது. கல்வி மதிப்புகள் இல்லாததால் நெட்வொர்க்கின் பள்ளிக்குப் பிந்தைய தொகுதி பெரும் பின்னடைவைச் சந்தித்து வந்தது. மேலும் குழந்தைகளுக்கான கல்வித் திட்டங்களை வழங்குவதற்கான கடமையை நோக்கிய ஒரு நேர்மறையான அடையாளமாக தி மேஜிக் ஸ்கூல் பஸ் காணப்பட்டது. 

## மேற்கோள்கள்

பகுப்பு:சிறுவர் இலக்கியம்
க. பாலாஜி

**க. பாலாஜி** (*K. Balaji*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் காஞ்சிபுரம் மாவட்டம் காஞ்சிபுரம் நகரைச் சேர்ந்தவர். காஞ்சிபுரம் பி. எச். உயர்நிலைப் பள்ளியில் 8ஆவது வகுப்பு வரை கல்வி பயின்றுள்ளார். அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 1977, 1984ஆம் ஆண்டுகளில் தமிழ்நாடு சட்டமன்றத்திற்கு நடைபெற்ற தேர்தல்களில் காஞ்சிபுரம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## மேற்கோள்கள்

பகுப்பு:1940 பிறப்புகள்
பகுப்பு:6 ஆவது தமிழ்நாடு சட்டமன்ற உறுப்பினர்கள்
பகுப்பு:8 ஆவது தமிழ்நாடு சட்டமன்ற உறுப்பினர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
ஆ. பிரேம்குமார்

**ஆ. பிரேம்குமார்** (*A. Premkumar*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திண்டுக்கல் மாவட்டம் திண்டுக்கல் நகரைச் சேர்ந்தவர். இளங்கலை, இளங்கலைச் சட்டப் படிப்புகளை முடித்துள்ள பிரேம்குமார், அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர் 1984ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் திண்டுக்கல் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
## மேற்கோள்கள்

பகுப்பு:8 ஆவது தமிழ்நாடு சட்டமன்ற உறுப்பினர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:1952 பிறப்புகள்
யூரோப்பியம்(II) தைட்டனேட்டு

**யூரோப்பியம்(II) தைட்டனேட்டு** (*Europium(II) titanate*) என்பது EuTiO3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். யூரோப்பியம் மற்றும் தைட்டானியம் ஆகிய தனிமங்களின் கலப்பு ஆக்சைடான இச்சேர்மம் கருப்பு நிறத்தில் காணப்படுகிறது. பெரோவ்சிகைட்டு கட்டமைப்பில்  யூரோப்பியம்(II) தைட்டனேட்டு படிகமாகிறது.

## வரலாறு
EuTiO3 முதன்முதலில் 1966ஆம் ஆண்டு மெக்கியூர், சாஃபர், இயோயெங்கு, ஆல்பெரின் மற்றும் பிக்கார்ட்டு ஆகியோரால் ஆய்வு செய்யப்பட்டது. காந்த அமைப்பை இவர்கள் ஆய்வு செய்தனர். இந்த சேர்மம் 21ஆம் நூற்றாண்டின் தொடக்கத்தில் (2001 முதல் 2015 வரை) அதிக கவனத்தைப் பெற்றது, ஏனெனில் TN = 5.5 கெல்வின் வெப்பநிலையில் குறைந்த வெப்பநிலை நிலை எதிர்ஃபெரோ காந்த நடத்தைக்கு மாறுகிறது. இது மின்கடத்தா மாறிலியில் குறிப்பிடத்தக்க செல்வாக்கைக் கொண்டுள்ளது.

## தயாரிப்பு
உலர்ந்த Eu2O3 சேர்மத்துடன் Ti2O3 சேர்மத்தை 1:1 என்ற விகிதத்தில் கலந்து 1400 பாகை செல்சியசு வெப்பநிலையில் ஆர்கான் வாயுச் சூழலில் வினைபுரியச் செய்தால் யூரோப்பியம்(II) தைட்டனேட்டு உருவாகும்:

: Eu2O3 + Ti2O3 -> 2 EuTiO3 

இவ்வினையில் யூரோப்பியம் ஒடுக்கப்படுகிறது, தைட்டானியம் ஆக்சிசனேற்றப்படுகிறது.

## பண்புகள்
யூரோபியம்(II) தைட்டனேட்டு வெப்பநிலையைப் பொறுத்து இரண்டு வெவ்வேறு படிக வடிவங்களைக் கொண்டுள்ளது. கட்ட மாற்றம் 282 கெல்வின் வெப்பநிலையில் நிகழ்கிறது. குறைந்த வெப்பநிலை வடிவம் நாற்கோணப் படிக அமைப்பில் I4/mcm (இடைவெளி குழு எண். 140) என்ற இடக்குழுவில் a = 551.92(2) பைக்கோமீட்டர், c = 781.64(8) பைக்கோமீட்டர் (90 கெல்வின் வெப்பநிலையில் அளவிடப்படுகிறது) என்ற அணிக்கோவை அளவுருக்களுடன் படிகமாகிறது. உயர் வெப்பநிலை வடிவம் Pm3m (இடைவெளி குழு எண். 221) என்ற இடக்குழுவுடன் a = 390.82(2) பைக்கோமீட்டர் (300 கெல்வின் வெப்பநிலையில் அளவிடப்படுகிறது) ஒரு கனசதுர வடிவத்தில் படிகமாகிறது. குறைந்த வெப்பநிலை வடிவத்திலிருந்து உயர் வெப்பநிலை கட்டத்திற்கு மாறும் படிக அமைப்பின் நிலைமாற்ற வெப்பநிலை அதிகரிக்கும் அழுத்தத்துடன் அதிகரிக்கிறது. யூரோப்பியம்(II) தைட்டனேட்டு 5.5 கெல்வின் வெப்பநிலைக்கு கீழே எதிர்ஃபெரோ காந்தமாக மாறுகிறது.

## மேற்கோள்கள்

பகுப்பு:யூரோப்பியம்(II) சேர்மங்கள்
பகுப்பு:தைட்டானியம் சேர்மங்கள்
பகுப்பு:தைட்டனேட்டுகள்
முசாப்பர்பூர் சட்டமன்றத் தொகுதி

**முசாப்பர்பூர் சட்டமன்றத் தொகுதி** *(Muzaffarpur Assembly Constituency)* என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது முசாபர்பூர் மாவட்டத்தில் அமைந்துள்ளது. இது முசாப்பர்பூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். 2015 பீகார் சட்டப்பேரவைத் தேர்தலில், மின்னணு வாக்குப்பதிவு இயந்திரங்கள் பொருத்தப்பட்ட 36 தொகுதிகளில் முசாப்பர்பூரும் ஒன்றாகும்.

## சட்டமன்ற உறுப்பினர்கள்

## தேர்தல் முடிவுகள்
### 2020

## மேற்கோள்கள்

பகுப்பு:பீகாரின் சட்டமன்றத் தொகுதிகள்
களப்பெயர் முறைமை தடுப்பு

**களப்பெயர் முறைமை தடுப்பு ( DNS Blocking )** என்பது இணையதளங்களை பாதுகாப்பிற்காக தடுக்கப் பயன்படுத்தப்படும் ஒரு தடுப்பு முறை.  இணையதளங்களை அணுகும்போது நாம் எழுதும் பெயர் (எ.கா: www.google.com) கணினிக்குப் புரியும் இணைய முகவரியாக (IP Address) மாற்றப்பட வேண்டும்.  இந்த மாற்றத்தைச் செய்வது களப் பெயர் முறைமை சேவையகம்.  களப்பெயர் முறைமை தடுப்பு என்பது பாதுகாப்பிற்காக இந்த மாற்றத்தைத் தடுக்கிற ஒரு உத்தி.

தீங்கிழைக்கும் இணைய முகவரிகளிலிருந்து வரும் எரித மின்னஞ்சலைத் தடுப்பதற்கான ஒரு வழிமுறையாக இது முதன்முதலில் 1997 இல் அறிமுகப்படுத்தப்பட்டது.

## செயல்பாடு
ஒரு பயனர் ஒரு இணையதளத்தை (எ.கா: google.com) அணுக முயல்கிறார். அவரின் கணினி களப் பெயர் முறைமை சேவையகத்துக்கு google.com-ன் முகவரி வேண்டும் என்று கேட்கிறது. களப்பெயர் முறைமை தடுப்பு செயல்பட்டால், அந்த சேவையகம் google.com-ன் உண்மையான முகவரியைத் தராது. தவறான இணைய நெறிமுறை முகவரியைத் தரலாம் அல்லது எந்த பதிலும் அனுப்பாது. இதனால் பயனர் அந்த இணையதளத்தை அணுக முடியாது.

## பயன்பாடுகள்
;தீங்கிழைக்கும் இணையதளங்களைத் தடுத்தல்
தீங்கிழைக்கும் மென்பொருள் பரப்பும் தளங்கள், மீன்பிடி இணையதளங்கள் அல்லது அச்சுறுத்தல்களைக் கொண்ட பிற இணையதளங்களுக்கான அணுகலைத் தடுக்க இது பரவலாகப் பயன்படுத்தப்படுகிறது. இதன் மூலம், பயனர்கள் அறியாமலேயே தீங்கு விளைவிக்கும் தளங்களை அணுகுவதிலிருந்து பாதுகாக்கப்படுகிறார்கள்.

;பெற்றோர் கட்டுப்பாடு மற்றும் உள்ளடக்க வடிகட்டுதல்
சில களப்பெயர் அமைப்பு சேவைகள், பெரியவர்களுக்குரிய உள்ளடக்கங்கள், சூதாட்டத் தளங்கள் அல்லது சமூக ஊடகத் தளங்கள் போன்ற குறிப்பிட்ட வகை இணையதளங்களுக்கான அணுகலைத் தடுக்க பயனர்களுக்கு உதவுகின்றன. இது குடும்பங்கள் மற்றும் கல்வி நிறுவனங்களில் இணையப் பயன்பாட்டைக் கட்டுப்படுத்தப் பயன்படுகிறது.

;விளம்பரத் தடுப்பு
சில களப்பெயர் அமைப்பு தடுப்புச் சேவைகள், விளம்பரச் சேவையகங்களை அடையாளம் கண்டு அவற்றைத் தடுப்பதன் மூலம், பயனர்களுக்கு விளம்பரங்கள் இல்லாத இணைய அனுபவத்தை வழங்குகின்றன.

;வலையமைப்பு செயல்திறன்
சில சமயங்களில், தேவையில்லாத அல்லது தீங்கிழைக்கும் போக்குவரத்தைத் தடுப்பதன் மூலம் வலையமைப்பின் ஒட்டுமொத்த செயல்திறனை மேம்படுத்தவும் இது உதவும்.

* சட்டவிரோதமான அல்லது தீங்கு விளைவிக்கும் தளங்களை / எரித மின்னஞ்சலைத் தடுக்க
* அரசாங்கம் தடை செய்துள்ள தளங்களைத் தடுக்க
* கல்வி நிறுவனங்கள் அல்லது அலுவலகங்களில் தேவையற்ற தளங்களை தடுக்க
* ஆபாச இணையதளம் / காணொலிக்களை தடுக்க

## மேற்கோள்கள்

பகுப்பு:கணினியியல்
பகுப்பு:களப் பெயர் முறைமை
நெல்லித்தீர்த்த குகைக் கோயில்

**நெல்லிதீர்த்த குகைக் கோயில்** *(Nellitheertha Cave Temple)* என்பது இந்தியாவின் கருநாடக மாநிலம் நெல்லிதீர்த்தாவில் உள்ள ஒரு குகைக் கோயில் ஆகும். இக்கோயில் சோமனாதேசுவரர் சிவன் கோயில் ஆகும்.

## வரலாறு
இந்தக் கோயில்  கிபி 1487 ஆம் ஆண்டைச் சேர்ந்ததாகும். பழங்கால நெல்லிதீர்த்த குகையை ஜாபாலி என்ற முனிவர் பயன்படுத்தியதாகக் கூறப்படுகிறது.
## அமைவிடம்
கருநாடக மாநிலம், தெற்கு கன்னட மாவட்டம், மங்களூருவில் இருந்து 30 கிமீ தொலைவில் உள்ளது.கோயிலின் வலது புறத்தில் சுமார் 200 மீட்டர் (660 அடி) நீளமுள்ள ஒரு இயற்கை குகை உள்ளது. சிவலிங்கத்தை அடைய, ஒருவர் ஊர்ந்து செல்ல வேண்டியதாக உள்ளது , ஏனெனில் குறிப்பிட்ட தூரத்துக்கு  பிறகு, குகைகக்குள் நடக்கவோ அல்லது வசதியாக குனிந்து செல்லவோ  கூட இயலாத அளவு மிகவும்  குறுகலாக அமைந்துள்ளது. ஆகவே, பார்வையாளர்கள் முழங்கால்களில் ஊர்ந்து செல்ல வேண்டியதாக உள்ளது . இதன் உள்ளே ஒரு ஏரியும் சிவலிங்கமும் உள்ளன.
## தெய்வங்கள்
* சிறீ சோமநாதேசுவரர் (சிவலிங்கம்)
*துர்கா பரமேஸ்வரி தேவி
*மகா கணபதி
*ஜாபாலி மகரிசி

## வழிபாட்டுக் காலம்
இந்தக் குகை வருடத்திற்கு ஆறு மாதங்கள் மட்டுமே திறந்திருக்கும் என்பது குறிப்பிடத்தக்கது. அக்டோபர் முதல் ஏப்ரல் வரை, காலை 5 மணி முதல் மதியம் 1 மணி வரையிலும், மாலை 5 மணி முதல் இரவு 8 மணி வரையிலும் வழிபாட்டிற்காக திறந்திருக்கும்.

## மேற்கோள்கள்

## வெளியிணைப்புகள்

பகுப்பு:கர்நாடகாவில் உள்ள சிவன் கோயில்கள்
பகுப்பு:கர்நாடகாவில் உள்ள இந்துக் கோயில்கள்
பகுப்பு:இந்தியக் குடைவரைக் கோயில்கள்
எரித மின்னஞ்சல் தடுக்கும் முறை

**எரித மின்னஞ்சல் தடுக்கும் முறை** (Anti-Spam Techniques) என்பது தேவையற்ற மின்னஞ்சல்கள் அல்லது தேவையற்ற செய்திகளை (Spam) தடுக்கும் முறையாகும்.  இந்த முறைகள் மின்னஞ்சல் பயனர்கள், நிறுவனங்கள் மற்றும் இணைய சேவைகளை தேவையற்ற அல்லது தீங்கு விளைவிக்கக் கூடிய மின்னஞ்சல்களில் இருந்து பாதுகாக்கின்றன.

தேவையற்ற மின்னஞ்சல்கள் (Email Spam) என்றால் அனுமதியின்றி அனுப்பப்படும் மின்னஞ்சல்கள், பெரும்பாலும் விளம்பரங்கள், மோசடி முயற்சிகள் அல்லது கணினி நச்சுநிரல்(Virus), மின்-தூண்டிலிடல் முயற்சிகள் (தரவுகளைத் திருடும் நோக்கம் கொண்டவை) அல்லது தீங்கிழைக்கும் குறியீடுகளைப் பரப்புவதற்காக அனுப்பப்படுகின்றன.

## தடுக்கும் முறைகள்
;அனுப்புநர் சரிபார்ப்பு
இந்த அணுகுமுறை, செய்தியை அனுப்பியவரின் நம்பகத்தன்மையை உறுதிப்படுத்துகிறது. இதில், அனுப்புநரின் மின்அஞ்சல் முகவரி அல்லது அவர் அனுப்பியவரின் முகவரியானது, அங்கீகரிக்கப்பட்ட அனுப்புநர்களின் பட்டியலில் உள்ளதா அல்லது தடை செய்யப்பட்ட அனுப்புநர்களின் பட்டியலில் உள்ளதா என சரிபார்க்கப்படுகிறது. மேலும், அனுப்புநரின் அடையாளத்தை உறுதிப்படுத்தும் எஸ்.பி.எஃப் (Sender Policy Framework - அனுப்புநர் கொள்கை கட்டமைப்பு) அல்லது டி.கே.ஐ.எம் (DomainKeys Identified Mail - DKIM - கள அடையாள அஞ்சல் விசைகள்) போன்ற தொழில்நுட்பங்களைப் பயன்படுத்துவதும் இதில் அடங்கும். இந்த வழிமுறைகள், செய்திகள் உண்மையான மூலத்திலிருந்து வந்தவைதானா என்பதை உறுதிப்படுத்துகின்றன.

* வடிகட்டுதல்: மின்னஞ்சலில் உள்ள சொற்கள் மற்றும் இணைப்புகளை ஆராய்ந்து தேவையற்றதா என்று பார்க்கிறது.

* அனுப்புநரின் மின்னஞ்சல் முகவரியைச் சோதிக்கும் (Header-based filtering)

* மின்னஞ்சலில் வரும் சொற்கள் (இலவசம், சலுகை) அடிப்படையில் கண்டறியும் (Content-based filtering)

* அளவு கட்டுப்பாடு: ஒரே நேரத்தில் ஒரு இணைய முகவரி அல்லது பயனர் அனுப்பும் மின்னஞ்சல்களின் எண்ணிக்கையை கட்டுப்படுத்தும்

* மின்னஞ்சலின் உள்ளடக்கம், சொற்கள், வடிவம் ஆகியவற்றை பகுப்பாய்வு செய்து எரித/தேவையற்ற மின்னஞ்சல்கள் என்பதை தீர்மானிக்கிறது

* உலகளாவிய அளவில் எரித மின்னஞ்சல் அனுப்பும் முகவரிகளை பட்டியலிடும் சேவை (Real-time Blackhole List)

* புதிய அனுப்புநர்களின் மின்னஞ்சலை தற்காலிகமாக நிராகரித்து, உண்மையானவர் என்பதை உறுதிப்படுத்தும் (Greylisting).

* செயற்கை நுண்ணறிவு பயன்படுத்தி,  எரித மின்னஞ்சல்-ஐ புரிந்து கொண்டு தடுக்கும் (AI / Machine Learning Filtering).

* முந்தைய அனுபவங்களை நினைவில் வைத்துக் கொண்டு முடிவெடுக்கும் (Bayesian filtering)

* பயனருக்கு ஒரு சோதனை (படம், கணக்கு, சொல்) வைக்கப்பட்டு, கணினியை விட மனிதர் அனுப்புகிறாரா என்று பார்க்கும் (CAPTCHA)

* பயனர் அறிக்கையிடல்: பயனர்கள் தாங்கள் பெறும் தேவையற்ற செய்திகளைத் தங்கள் மின்னஞ்சல் சேவை வழங்குநருக்குப் புகாரளிக்கும் வசதி. இந்த அறிக்கைகள், வடிகட்டுதல் வழிமுறைகளை மேம்படுத்தவும், புதிய தேவையற்ற செய்தி ஆதாரங்களை அடையாளம் காணவும் உதவுகின்றன.

## முக்கியத்துவம்
* பயனருக்கு தேவையற்ற மின்னஞ்சல்கள் வருவதை குறைக்கும்
* மோசடிகளை தடுக்கும்
* மின்னஞ்சல் சேவைகள் திறம்பட இயங்க உதவுகிறது
* நிறுவனங்களை இணைய தாக்குதல்களில் இருந்து பாதுகாக்கிறது

## மேற்கோள்கள்

பகுப்பு:மின்னஞ்சல்
பகுப்பு:கணினியியல்
கோவை - 56

**கோவை - 56** *(CO - 56)* என்பது, **[[கோவை - 50 (நெல்)|CO (R) 50]]** / **CB 05501** கலப்பினத்தால் உருவாக்கப்பட்ட  தமிழ்நாட்டின் நெல் வகையாகும். சிறந்த தானிய தரமும்,  மற்றும் பல்வேறு பூச்சிகள் மற்றும் நோய்களுக்கு நல்ல எதிர்ப்புத் திறன் பெற்றதாக உள்ள நெல் இரகம், இந்தியாவின் பல்வேறு பகுதிகளில் பரவலாக பயிரிடப்படும் பிரபலமான மற்றும் அதிக மகசூல் தரும் நெல் இரகமாகும்.பலத்த மழை மற்றும் பலத்த காற்று போன்ற பாதகமான வானிலை நிலைகளைத் தாங்கும் வலுவான மற்றும் உறுதியான தாவர அமைப்பு காரணமாகவும், கோ-56 நெல் வகையை விவசாயிகளால் விரும்பப்படுகிறது. இந்த வகையின் தானியங்கள் வெள்ளையாகவும், நீண்ட மற்றும் மெல்லியதாகவும் இருப்பதால், சமைக்க சிறந்ததாக கூறப்படுகிறது. கோ-56 நெல் வகை இந்தியாவில் நிலையான மற்றும் இலாபகரமான நெல் சாகுபடியை ஊக்குவிப்பதில் தொடர்ந்து குறிப்பிடத்தக்க பங்கை வகிப்பதாக அறியப்படுகிறது.

## வெளியீடு
தமிழ்நாட்டின் கோவையில் அமைந்துள்ள தமிழ்நாடு வேளாண்மைப் பல்கலைக்கழகம் (*TNAU*), 2023 ஆம் ஆண்டு, இந்நெல் இரகத்தை வெளியிடப்பட்டதாக அறியப்படுகிறது.

## மகசூல்
130 முதல் 135 நாட்களில் அறுவடைக்கு வரக்கூடிய கோ 56 நெல் வகை, சராசரியாக தானிய மகசூல், ஒரு எக்டேருக்கு 6372 கிலோவாக பதிவு செய்யப்பட்டுள்ளது. மேலும் சம்பா, பின் சம்பா, மற்றும் தாளடி போன்ற மத்திய, மற்றும் நீண்டகாலப் பருவங்களில் பயிரிட ஏற்ற நெல் இரகமாக கூறப்படுகிறது.

## சான்றுகள்

பகுப்பு:தமிழ்நாட்டின் நெல் வகைகள்
உருவகப்படுத்தி

**உருவகப்படுத்தி ( Emulator )** என்பது ஒரு கணினி நிரலாகும். இது ஒரு கணினியை மற்றொரு கணினி அமைப்பு போல செயல்பட வைக்கிறது. அதாவது, ஒரு கணினி அல்லது இயங்குதளம் மற்றொரு கணினி அல்லது இயங்குதளத்தின் வன்பொருள் மற்றும் மென்பொருள் பண்புகளைப் பின்பற்றி, அதன் பயன்பாடுகளை இயக்க அனுமதிக்கும் மென்பொருள் ஆகும்.

சுருக்கமாகச் சொன்னால், உங்கள் கணினியில், வேறு ஒரு கணினி அல்லது கருவியை (எ.கா: ஒரு பழைய நிகழ்பட ஆட்டக் கருவி) அல்லது ஒரு குறிப்பிட்ட வகை அலைபேசி இருப்பது போல, ஒரு மாயத் தோற்றத்தை உருவாக்கி, அதன் பயன்பாடுகளை இயக்கும் ஒரு மென்பொருள்.

## பயன்கள்
;பழைய மென்பொருளை இயக்க 
சில பழைய மென்பொருள்கள் அல்லது இயங்குதளங்கள் (எ.கா: Windows 95, Windows XP) புதிய கணினிகளில் இயங்காது. இந்தப் பழைய மென்பொருளை உருவகப்படுத்தி  மூலம் அதன் அசல் சூழலிலேயே இயக்க முடியும். இது வரலாற்று ஆராய்ச்சிகளையும் பழைய தரவுகளையும் அணுக மிகவும் பயனுள்ளதாக இருக்கும்.

;பழைய விளையாட்டுகளை விளையாட 
உருவகப்படுத்திகளின் முக்கியமான பயன்பாடுகளில் இதுவும் ஒன்று. பழைய வீடியோ விளையாட்டுக் கருவிகளான நிண்டெண்டோ, பிளேஸ்டேஷன் 1, செகா ஜெனிசிஸ் போன்ற வன்பொருட்கள் இப்போது கிடைப்பது அரிது அல்லது பழுதாகி இருக்கலாம். அந்தக் கருவிகளின் விளையாட்டுகளை உருவகப்படுத்திகள் மூலம் உங்கள் கணினியிலோ அல்லது அலைபேசியிலோ விளையாட முடியும்.

;கல்வியும், ஆராய்ச்சியும் 
கணினி கட்டமைப்பும், இயங்குதளங்களும் எவ்வாறு செயல்படுகின்றன என்பதைப் புரிந்து கொள்ள உருவகப்படுத்தி ஒரு சிறந்த கருவியாகும். மாணவர்கள் ஒரு குறிப்பிட்ட வன்பொருள் கட்டமைப்பின் செயல்பாட்டை நேரடியாகக் கையாள முடியும்.

;பயன்பாடுகளை உருவாக்குபவர்களுக்கு
அலைபேசி பயன்பாடுகளை உருவாக்கும் மென்பொருள் வல்லுநர்கள், வெவ்வேறு அலைபேசி வகைகளில் தங்கள் பயன்பாடுகள் எவ்வாறு செயல்படுகின்றன என்பதைச் சோதிக்க உருவகப்படுத்திகளைப் பயன்படுத்துகின்றனர். எடுத்துக்காட்டிற்கு, ஒரு ஆண்ட்ராய்டு செயலி உருவாக்குநர், ஒரு குறிப்பிட்ட சாம்சங் அலைபேசி மாதிரியில் தங்கள் செயலி எப்படி இயங்கும் என்பதைச் சோதிக்க, அந்த அலைபேசியின் உருவகப்படுத்தியைப் பயன்படுத்தலாம். இதற்கு உண்மையான அலைபேசி தேவைப்படாது.

## வேறுபாடு
உருவகப்படுத்திக்கும் மெய்நிகர் இயந்திரத்திற்கும் இடையே உள்ள வேறுபாடுகள்:
உருவகப்படுத்தி: இது ஒரு வகையான கணினி அமைப்பை முற்றிலும் வேறுபட்ட கணினி அமைப்பின் மீது உருவகப்படுத்துகிறது. அதாவது, ஒரு இன்டெல் அடிப்படையிலான கணினியில் ஒரு ஏஆர்எம் அடிப்படையிலான ஆண்ட்ராய்டு அலைபேசியை உருவகப்படுத்துவது போல. இது அசல் அமைப்பின் வன்பொருள் மற்றும் மென்பொருள் இரண்டையும் நகலெடுக்க முயற்சிக்கிறது.

மெய்நிகர் இயந்திரம்: இது அதே வன்பொருள் கட்டமைப்பின் மீது ஒரு மெய்நிகர் சூழலை உருவாக்குகிறது. எடுத்துக்காட்டுக்கு, ஒரு விண்டோஸ் கணினியில் ஒரு லினக்ஸ் மெய்நிகர் இயந்திரத்தை உருவாக்குவது போல. இங்கு வன்பொருள் உருவகப்படுத்துதல் இருக்காது, ஆனால் ஒரு கணினியில் பல இயங்குதளங்களை ஒரே நேரத்தில் இயக்க முடியும். மெய்நிகர் இயந்திரங்கள் பொதுவாக ஒரே கட்டமைப்பு கொண்ட வன்பொருளில் இயங்குகின்றன.

## மேற்கோள்கள்
 

பகுப்பு:கணினியியல்
தீன் தயாள் உபாத்யாய கிராமீன் கௌசல்யா யோஜனா

**தீன் தயாள் உபாத்யாய கிராமீன் கௌசல்யா யோஜனா** (*Grameen Kaushalya Yojana*) (சுருக்கமாக: **DDU-GKY**) இந்திய அரசின் இளைஞர் வேலைவாய்ப்பு திட்டமாகும்.

இத்திட்டம் மறைந்த தலைவர் தீனதயாள் உபாத்தியாயாவின் 98வது பிறந்தநாளை முன்னிட்டு 25 செப்டம்பர் 2014 அன்று  சாலைப்போக்குவரத்து மற்றும் நெடுஞ்சாலைத் துறை அமைச்சர்  நிதின் கட்காரி மற்றும் வீட்டுவசதி மற்றும் நகர்ப்புற விவகாரங்கள் அமைச்சர் வெங்கையா நாயுடு ஆகியவர்களால் துவக்கி வைக்கப்பட்டது.

இத்திட்டத்தின் நோக்கம் கிராமப்புறங்களில் வாழும் 15 முதல் 35 வயது வரை உள்ள ஏழை இளைஞர்களுக்கு வேலைவாய்ப்பு வழங்குவது ஆகும். இத்திட்டம் தேசிய கிராமப்புற வாழ்வாதார இயக்கத்தின் (National Rural Livelihood Mission-NRLM) ஒரு பகுதியாக செயல்படுகிறது.  

கிராமப்புற இளைஞர்களின் வேலைவாய்ப்பை மேம்படுத்துவதை நோக்கமாகக் கொண்ட இத்திட்டத்திற்கு இந்திய அரசு ரூபாய் 1,500 கோடி தொகுப்பு நிதியாக ஒதுக்கியுள்ளது.

## மேற்கோள்கள்

பகுப்பு:இந்திய அரசுத் திட்டங்கள்
பகுப்பு:மோதி ஆட்சியின் திட்டங்கள்
தி. நா. கோ. அ. மனோகரன்

**தி. நா. கோ. அ. மனோகரன்** (*T. N. G. A. Manoharan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் கள்ளக்குறிச்சி மாவட்டம் சிறுமதுரை கிராமத்தினைச் சேர்ந்தவர். அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 1984ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் திருநாவலூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
## மேற்கோள்கள்

பகுப்பு:8 ஆவது தமிழ்நாடு சட்டமன்ற உறுப்பினர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:1952 பிறப்புகள்
மைக்ரோசாப்ட் ஆபிஸ் 2024

**மைக்ரோசாப்ட் ஆபீஸ் 2024** *(Microsoft Office 2024)* பதிப்பானது மைக்ரோசாப்ட்டினால் விண்டோஸ் மற்றும் ஆப்பிள் மாக்கிண்டோஷ் கணினிகளுக்காக உருவாக்கப்பட்ட ஓர் அலுவலக மென்பொருளாகும்.  இது மாதாந்திர அல்லது வருடாந்திர சந்தா இல்லாத, ஒருமுறை வாங்கி நிரந்தரமாகப் பயன்படுத்தக்கூடிய மென்பொருள், அக்டோபர் 1, 2024 அன்று வெளியிடப்பட்டது.  ஆபிஸ் 2024 சில்லறை விற்பனை மற்றும் பெருநிறுவனங்களுக்கான தொகுப்பு உரிமம் (Volume Licensing) என இரண்டு வழிகளில் கிடைக்கிறது.

## வகைகள்
ஆபிஸ் 2024 தனிப்பட்ட பயனர்களுக்காகவும், வர்த்தகப் பயன்பாட்டிற்காகவும் பல்வேறு பதிப்புகளில் கிடைக்கிறது:

* ஹோம் & ஸ்டூடண்ட் (Home & Student): இதில் வேர்டு (Word), எக்செல் (Excel), பவர்பாயிண்ட் (PowerPoint) மற்றும் ஒன்நோட் (OneNote) ஆகியவை அடங்கும். இதை கணினி அல்லது மேக் (Mac) சாதனத்தில் நிறுவலாம்.

* ஹோம் & பிசினஸ் (Home & Business): இதில் வேர்ட், எக்செல், பவர்பாயிண்ட், ஒன்நோட் மற்றும் அவுட்லுக் (Outlook) ஆகியவை அடங்கும். இதை கணினி அல்லது மேக் சாதனத்தில் நிறுவலாம்.

* புரோஃபெஷனல் (Professional): இது கணினிக்கான பிரத்தியேக பதிப்பு. இதில் வேர்ட், எக்செல், பவர்பாயிண்ட், ஒன்நோட், அவுட்லுக், பப்ளிஷர் (Publisher) மற்றும் அக்சஸ் (Access) ஆகியவை அடங்கும்.

* புரோஃபெஷனல் பிளஸ் (Professional Plus): இதுவும் கணினிக்கான பிரத்தியேக பதிப்பு. இதில் வேர்ட், எக்செல், பவர்பாயிண்ட், ஒன்நோட், அவுட்லுக், பப்ளிஷர், அக்சஸ் மற்றும் டீம்ஸ் (Teams) ஆகியவை அடங்கும்.

## ஆதரவு முடிவு
ஆதரவு முடிவு (End of Support): ஆபிஸ் 2024இன் சில்லறைப் பதிப்புகளுக்கான ஆதரவு அக்டோபர் 13, 2029 அன்று முடிவடையும். மைக்ரோசாஃப்ட் இதற்குப் பிறகு கூடுதல் ஆதரவு காலத்தை வழங்காது. அதாவது, இந்த தேதிக்குப் பிறகு பாதுகாப்பு புதுப்பிப்புகள் அல்லது தொழில்நுட்ப ஆதரவு கிடைக்காது.

## பதிப்புகள்
இதுவரை வெளிவந்த பதிப்புகள்:
* மைக்ரோசாப்ட் ஆபிஸ் 2024
* மைக்ரோசாப்ட் ஆபிஸ் 2021
* மைக்ரோசாப்ட் ஆபிஸ் 2016
* மைக்ரோசாப்ட் ஆபிஸ் 2010
* மைக்ரோசாப்ட் ஆபிஸ் 2007
* மைக்ரோசாப்ட் ஆபிஸ் 2003

## மேற்கோள்கள்

பகுப்பு:மைக்ரோசாப்ட் ஆபிஸ் மென்பொருட்கள்